Diari Oficial de la Generalitat Valenciana


Sumari del DOGV 8869, del 29-07-2020 (2020/5615)

Notificació de la sentència dictada en el procediment ordinari número 756/2017.
-------------------------------------------------------------------------------

### Dades del document

Número de DOGV
:   8869

Data del DOGV
:   29-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5615


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el procediment ordinari número 756/2017. [2020/5615]  
Alejandro Martínez García, lletrat de l'Administració de justícia, faig constar que, en aquest procediment ordinari [ORD] - 000756/2017 número 000756/2017, seguit a instàncies de Banco Bilbao Vizcaya Argentaria, SA, contra l'herència jacent d'Aníbal Gustavo Machín Lamas, s'ha dictat la Sentència número 000113/2019, en data 27/05/2019, que té la part dispositiva com segueix:   
 Sentència núm. 113/2019   
Magistrat que la dicta: José María Zaragozá Campos.  
Lloc: Dénia.  
Data: 27 de maig de 2019.  
Demandant: Banco Bilbao Vizcaya Argentaria, SA.  
Advocat: Andrés Cervera.  
Procurador: Enrique Sastre Botella.   
Demandat: herència jacent d'Aníbal Gustavo Machín Lamas.   
Antecedents de fet  
Únic. La demanda de judici ordinari presentada per BBVA, SA, contra l'herència jacent d'Aníbal Gustavo Machín Lamas, es va admetre a tràmit. El demandat no s'hi va personar, malgrat haver estat citat (mitjançant edicte, atés que se'n desconeix el parador), per la qual cosa va ser declarat en rebel·lia i les parts van ser citades a l'audiència prèvia. Només hi va comparéixer l'actora, que es va ratificar en la seua demanda i va proposar, com a prova, la documental aportada, que va ser admesa. Així, van quedar les actuacions vistes per a sentència.  
Fonaments de dret  
Primer. BBVA formula una pretensió de condemna dinerària.  
Al·lega que, l'1 d'agost de 2005, va subscriure amb el Sr. Machín Lamas, amb intervenció de fedatari públic, un contracte mercantil de préstec per import de 24.000 euros, a un tipus d'interés nominal anual del 7,5 %, que el demandat s'obligava a retornar mitjançant el pagament de 72 quotes fixes mensuals de 414,96 euros, des del 30 de setembre de 2005 fins al 30 d'agost de 2011 (al marge d'un pagament inicial d'interessos el 30 d'agost de 2005). Atés que el prestatari va incomplir, reiteradament, la seua obligació (des de la quota de desembre de 2008), va procedir a declarar anticipadament vençut el préstec, de conformitat amb els pactes, amb la liquidació del deute en data 20 de maig de 2009, l'import del qual ascendia a 12.863,84 euros. La demanda d'execució presentada va ser arxivada per la defunció prèvia del Sr. Machín.  
Per això, sol·licita que es condemne la seua herència jacent al pagament de la suma indicada, més interessos. Pretensió emparada en el que s'estableix en els articles 1.091 i 1.101 del Codi Civil, i altra normativa concordant.  
Segon. Els documents aportats amb la demanda acrediten la relació contractual existent, així com l'import del deute.  
Són els següents: la pòlissa de préstec (número 1); el certificat expedit pel notari acreditatiu de la conformitat de la pòlissa amb els assentaments del seu llibre-registre i la data d'aquests (número 2); liquidació del deute, practicada de conformitat amb els acords, amb les partides corresponents (número 3); notificació del saldo al deutor (número 4); i interlocutòria d'arxivament del procés d'execució (número 5).  
  
Per tot això, pertoca estimar la demanda i condemne l'herència jacent d'Aníbal Gustavo Machín Lamas al pagament de la suma reclamada, quantitat que produirà els interessos de mora al tipus acordat (20 %).  
Tercer. Finalment, pel que fa a les costes, estime íntegrament la demanda i declare que pertoca condemnar la part demandada a abonar-les, d'acord amb el que preveu l'article 394 de la Llei d'enjudiciament.  
Dispositiva  
Estime la demanda interposada per BBVA, SA. contra l'herència jacent d'Aníbal Gustavo Machín Lamas, i condemne el demandat a abonar a l'actora la suma de 12.863,84 euros més interessos, així com al pagament de les costes causades.  
Atés que la part demandada s'ha declarat en rebel·lia, aquesta sentència se li notificarà personalment; però si es troba en parador ignorat, la notificació es farà amb la publicació d'un extracte de la sentència per mitjà d'edicte en el Diari Oficial de la Generalitat Valenciana o en el BOE, a elecció de l'actora (article 497 LEC).  
Mode d'impugnació: mitjançant un recurs d'apel·lació per a l'Audiència Provincial d'Alacant. El recurs s'ha d'interposar per mitjà d'un escrit presentat en aquest jutjat dins del termini de 20 dies hàbils, comptat des de l'endemà de la notificació. Així mateix, per a la interposició del recurs, cal ingressar el depòsit de 50 euros en el compte de consignacions d'aquest jutjat, amb l'advertència que no s'admetrà a tràmit el recurs si no s'ha constituït el depòsit corresponent.  
Aquesta és la meua sentència, que pronuncie, mane i signe.  
Publicació. La sentència anterior va ser publicada en el dia de la seua data. Jo, el lletrat de l'Administració de justícia, en done fe.  
D'acord amb la Instrucció 6/12, de Secretaria General de l'Administració de Justícia, queden les actuacions en l'oficina judicial a la disposició dels interessats.  
El termini per a recórrer contra la resolució dictada en les actuacions és de 20 dies, comptador des de l'endemà de la notificació, per a la qual cosa l'interessat ha de depositar la quantitat de 50 euros en el compte de depòsits i consignacions d'aquest jutjat, excepte en el supòsit en què l'interessat tinga reconegut el dret d'assistència jurídica gratuïta.  
Les dades personals que es posen a la disposició de les parts han de tractar-se amb confidencialitat i per a les finalitats de l'Administració de justícia, en els termes previstos en la Llei orgànica de protecció de dades.  
I, atés que es desconeix el parador de l'herència jacent d'Aníbal Gustavo Machín Lamas, expedisc aquest edicte a fi que li valga de notificació en deguda forma.  
  
Dénia, 22 de juny de 2020.- El lletrat de l'Administració de justícia: Alejanddro Martínez García.